Dórska stupnica

Dórska stupnica je cirkevná stupnica s molovým tónorodom, ktorej charakteristickým tónom VI. stupeň a charakteristickým intervalom je dórska sexta, ktorej akosť je veľká sexta. V dórskej tónine je ľudová pieseň Páslo dievča pávy alebo aj Ej, Janík, Janík.

Dórska stupnica je odvodená od III. stupňa paralelnej durovej stupnice. Od paralelnej stupnice C dur môžeme najjednoduhšie odvodiť dórsku stupnicu od tónu d: d, e, f, g, a, h, c, d. Tónorod dórskej stupnice a teda aj dórskej tóniny je molový, pretože medzi prvým a tretím stupňom stupnice je malá tercia.  Názov pochádza od starovekého gréckeho kmeňa Dórov.

 Odvodenie dórskej stupnice od zadaného tónu 
Odvodenie dórskej stupnice od zadaného tónu obsahuje podúlohy:

 nájdenie paralelnej durovej stupnice podľa charakteristického tónu dórskej stupnice,
 identifikácia predznamenania paralelnej durovej stupnice, keďže paralelná durová stupnica má rovnaké predznamenanie ako hľadaná dórska stupnica,
 nájdenie malej tercie nahor od zadaného tónu, keďže dórska stupnica má molový tónorod,
 nájdenie čistej kvarty nahor od zadaného tónu,
 nájdenie čistej kvinty nahor od zadaného tónu, keďže všetky cirkevné stupnice majú čistú kvintu, podobne ako durová a molová stupnica,
 skopírovanie dolného tetrachordu z rovnomennej molovej prirodzenej stupnice,
 výpis tónového zloženia stupnice.

 Príklad: dórska stupnica od tónu gis 
Algoritmus, ktorého cieľom je vypísať dórsku stupnicu od tónu gis začína tak, že hľadáme správnu paralelnú tóninu podľa charakteristického tónu dórskej stupnice: vieme, že dórska stupnica je odvodená od II. stupňa paralelnej durovej stupnice, čiže hľadáme tón, ktorý je o veľkú sekundu nižšie ako zadaný tón: je to tón fis. Od tónu fis existuje durová stupnica Fis dur.

V druhom kroku sa zistí, aké predznamenanie má nájdená durová stupnica: Fis dur má šesť krížikov: fis, cis, gis, dis, ais, eis preto dórska stupnica od tónu gis bude mať v predznamenaní tiež šesť krížikov.

Čistá kvarta nahor od zadaného tónu gis je tón cis.

Čistá kvinta nahor od zadaného tónu gis je tón dis.

Dolný tetrachord gis molovej prirodzenej stupnice je gis-ais-h-cis.

V hornom tetrachorde gis molovej prirodzenej stupnice zvýšime malú sextu na veľkú sextu: v gis mol prirodzenej stupnici je na VI. stupni tón e, pretože gis-e je malá sexta, v dórskej však potrebujeme veľkú sextu, preto zvolíme tón eis.

Výpis tónového zloženia dórskej stupnice od tónu gis bude teda nasledovný: gis-ais-h-cis-dis-eis-fis-gis.

 Referencie 

 Externé odkazy 

 Youtube: Páslo dievča pávy
 Youtube: Ej, Janík, Janík
 Youtube: Bach: Dórska Toccata a fúga d mol BWV 538 Skladba je v tónine d mol, nie dórskej tónine: dórska veľká sexta sa nevyskytuje v prvých taktoch toccaty ani v téme fúgy. Dôvod označenia skladby ako dórska je chyba v minulosti, pretože originál skladby bol písaný bez predznamenania, čo viedlo k chybnej domnienke, že je písaná v dórskej tónine, nie d mol, ale už úvodná analýza prvých taktov či už toccaty alebo fúgy ukazuje, že sexta od d je malá ako v d mol, nie veľká ako v dórskej tónine.

Kategória:Hudobné stupnice